ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
پلاسٹک ری سائیکلنگ اہداف
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے کے ذریعہ آج لوک سبھا میں ایک تحریری جواب کے تحت یہ معلومات فراہم کی گئی کہ غیر منظم اور بکھراہوا پلاسٹک کوڑا کرکٹ جس میں پلاسٹک پیکیجنگ بھی شامل ہے، زمینی اور آبی ماحولیاتی نظام پر منفی اثرات مرتب کرتا ہے۔ ماحولیات، جنگلات اور موسمیاتی تبدیلی کی وزارت نے 16 فروری 2022 کو گزٹ آف انڈیا میں پلاسٹک فضلہ انتظام کاری قواعد، 2016 کے تحت پلاسٹک پیکیجنگ کے لیے توسیع شدہ پروڈیوسر ذمہ داری سے متعلق رہنما خطوط جاری کیے ہیں۔
رہنما خطوط کے مطابق، پلاسٹک پیکیجنگ پر مندرجہ ذیل زمروں کے تحت احاطہ کیا گیا ہے:
- زمرہ۔ I: سخت پلاسٹک پیکیجنگ
- زمرہ ۔ II: واحد پرت اور ایک سے زائد پرتوں والی لچکد ار پلاسٹک پیکیجنگ ، پلاسٹک کی شیٹ یا پلاسٹک شیٹ سے تیار کَوَر، کیری بیگس، پلاسٹک کی چھوٹی تھیلی یا پاؤچ
- زمرہ ۔ III: ایک سے زائد پرتوں والی پلاسٹک پیکیجنگ 
- زمرہ IV: پلاسٹک شیٹ یا اس طرح کی پیکیجنگ کے ساتھ ساتھ کمپوسٹ ایبل پلاسٹک سے تیار کیری بیگز کے لیے استعمال کیا جاتا ہے۔
رہنما خطوط کے مطابق کم از کم ری سائیکلنگ کے لیے اہداف مندرجہ ذیل ہیں
پلاسٹک پیکیجنگ فضلہ کی  ری سائیکلنگ کی کم از کم سطح
|
|
پلاسٹک پیکیجنگ زمرہ
|
|
2024-25
|
|
2025-26
|
|
2026-27
|
|
2027-28 سے آگے
|
|
زمرہ I
|
|
50
|
|
60
|
|
70
|
|
80
|
|
زمرہ II
|
|
30
|
|
40
|
|
50
|
|
60
|
|
زمرہ III
|
|
30
|
|
40
|
|
50
|
|
60
|
|
زمرہ IV
|
|
50
|
|
60
|
|
70
|
|
80
ماحولیاتی معاوضہ ماحولیاتی تحفظ اور معیار کو بہتر بنانے اور ماحولیاتی آلودگی کو روکنے، کنٹرول کرنے اور کم کرنے کے مقصد کے لیے پروڈیوسروں، درآمد کنندگان اور برانڈ کے مالکان کی توسیع شدہ پروڈیوسر ذمہ داری کے اہداف کو پورا نہ کرنے کے سلسلے میں، آلودگی کی ادائیگی کے اصول کی بنیاد پر عائد کیا جائے گا۔
جل شکتی وزارت
13 مارچ 2021 کو جل جیون مشن پر ریاستوں/ مرکز کے زیر انتظام علاقوں کے وزراء کی قومی کانفرنس
نئی دہلی:12،مارچ، 2021: جل شکتی کے مرکزی وزیر جناب گجیندر سنگھ شیخاوت 13 مارچ 2021 کو جل جیون مشن پر ریاستوں/مرکز کے زیر انتظام علاقوں کے وزراء کی کانفرنس کی صدارت کریں گے، جس میں تمام ریاستوں/مرکز کے زیر انتظام علاقوں میں دیہی پانی کی فراہمی کے انچارج وزراء شامل ہوں گے۔ اس عرصے کے دوران جل جیون مشن کے تحت ہونے والی پیشرفت کا جائزہ لیا جائے گا۔ جل جیون مشن مرکزی حکومت کا ایک بہت بڑا پروگرام ہے جو 2024 تک گاؤں کے ہر گھر کو پانی کا کنکشن مہیا کرے گا۔ اس کانفرنس میں جل شکتی کے وزیر مملکت جناب رتن لال کٹاریہ، ڈی ڈی ڈبلیو ایس کے سکریٹری جناب پنکج کمار، ایڈیشنل سکریٹری اور مشن ڈائریکٹر جناب بھرت لال شریک ہوں گے۔ اس کانفرنس کا انعقاد جل جیون مشن سے متعلق منصوبہ بندی، عمل درآمد اور پیشرفت کے ساتھ ساتھ آگے بڑھنے کے بارے میں تبادلہ خیال کرنے کے لئے کیا جارہا ہے تاکہ گاؤں کے باقی گھروں تک نل کا کنکشن جلد سے جلد پہنچ سکے۔
عوامی صحت اور لوگوں کی فلاح و بہبود سے وابستگی کا اظہار کرتے ہوئے مرکزی بجٹ 22-2021 میں کافی اضافہ دیکھا گیا ہے اور یہ 22-2021 میں 11,500 کروڑ روپے ہوگیا ہے جبکہ 21-2020 میں یہ 50,011 کروڑ روپے تھا۔ بجٹ کے اعلان کے فوراً بعد عالی مرتبت وزیر اعظم نے جل جیون مشن 2021-22 کے نفاذ کو تیز کرنے کے لئے آراء اور تجاویز طلب کر نے کے لئے ایک اعلی سطحی مشاورت کا انعقاد کیا، جس میں پرائیویٹ سیکٹر، پالیسی سازوں، ماہرین تعلیم اور مختلف اسٹیک ہولڈرز نے شرکت کی۔
15 اگست 2019 کو جل جیون مشن کے اعلان کے بعد سے ملک بھر میں نمایاں پیشرفت ہوئی ہے اور اب تک 3.79 کروڑ سے زائد دیہی گھرانوں کو نل کا کنکشن مہیا کرایا گیا ہے۔ جل جیون مشن شروع سے ہی اپنے مشن میں ثابت قدم رہا ہے اور اب تک 3.79 کروڑ سے زیادہ خاندان کو نل کا کنکشن مہیا کرایا گیا ہے یعنی 7 کروڑ سے زیادہ دیہی خاندان  کو اپنے گھروں میں صاف پانی ملنا شروع ہو گیا ہے یعنی ایک تہائی سے زیادہ دیہی گھرانوں کو نل کے ذریعے پینے کے پانی تک رسائی حاصل ہے۔ 52 اضلاع، 672 بلاکوں، 42,322 پنچایتوں اور 81,863 دیہاتوں میں رہنے والے ہر خاندان کو گھر میں نل فراہم کیا گیا ہے۔
کانفرنس میں جناب گجیندر سنگھ شیخاوت ک 'پینے کے پانی کے معیار کی جانچ اور نگرانی' اور جے جے ایم - واٹر کوالٹی مینجمنٹ انفارمیشن سسٹم  کا افتتاح بھی کریں گے۔ مشن نے انڈین کونسل آف میڈیکل ریسرچ  کے اشتراک سے ڈبلیو کیو ایم آئی ایس پر ایک آن لائن پورٹل اور موبائل ایپ تیار کیا ہے۔ مکمل خودکار ڈیٹا مینجمنٹ سسٹم پانی کے نمونوں کی جانچ کرے گا اور پینے کے پانی کی محفوظ فراہمی کو یقینی بنانے میں مدد کرے گا ، اور اگر آلودہ ہے تو اس کے تصفیے کی کارروائیوں کا بھی آغاز کرے گا۔ شفافیت، احتساب اور اچھی حکمرانی کے وزیر اعظم کے وژن کے تحت ، پانی کے معیار کے اعداد و شمار پہلی بار عوامی طور پر دستیاب ہوں گے۔
مشن کے تحت اگلے تین سال میں سالانہ 1 لاکھ کروڑ سے زیادہ کی سرمایہ کاری کے ساتھ 12 ملین گھریلو نل کنکشن فراہم کرنے کا ہدف مقرر کیا گیا ہے۔ مزید برآں ملک کے باقی گاؤں کے لئے پانی سے متعلقہ کاموں کی منصوبہ بندی کی گئی ہے۔ 'ہر گھر جل' پروگرام کا مقصد پانی کی فراہمی کے بنیادی ڈھانچے کی تعمیر، پانی کے معیار کی جانچ اور آپریشن اور انتظامیہ  کے لئے 20 لاکھ ہنر مند اور نیم ہنر مند افرادی قوت تیار کرنا ہے۔ اس پروگرام کا مقصد دیہی ہندوستان میں لوگوں کو طویل مدتی پانی کی فراہمی کے نظام کی استحکام کی طرف لے جانا ہے۔
-----------------------
ش ح۔م ع۔ ع ن
U NO: 2504
(Visitor Counter : 116
وزارت دفاع
وزیر دفاع ، دفاعی تعاون کو مزید تقویت دینے کے لئے نئی دہلی میں 22 جون کو اپنے آسٹریلیائی ہم منصب کے ساتھ دوطرفہ مذاکرات کریں گے
وزیر دفاع جناب راج ناتھ سنگھ 22 جون 2022 کو آسٹریلیائی نائب وزیراعظم اور وزیر دفاع جناب رچرڈ مارلیز کے ساتھ دوطرفہ گفتگو کریں گے۔ اس دوطرفہ گفتگو کے دوران ، دونوں وزراء دونوں ممالک کے درمیان دفاع کے شعبے میں تعاون کا جائزہ لیں گے اور دوطرفہ رابطہ کاری کو مزید مضبوط کرنے کے لئے نئےاقدامات کریں گے تلاش کریں گے۔ یہ وزراء مشترکہ مفاد والے علاقائی اور عالمی امور پر اپنے خیالات کا تبادلہ بھی کریں گے۔
جناب رچرڈ مارلیز ہندوستان کے اپنےچار روزہ دورے کے پہلے مرحلہ میں 20 جون 2022 کو گوا پہنچے۔ انہوں نےآج گوا شپ یارڈ لمیٹڈ کا دورہ کیا اور گوا میں اپنے قیام کے دوران دن میں آئی این ایس ہنس کا دورہ بھی کریں گے۔ ہندوستان اورآسٹریلیا جون 2020 سے جامع دفاعی شراکت داری میں شامل ہیں اور اس ساجھیداری کا بنیادی ستون دفاع کا شعبہ ہے ۔ یہ شراکت داری اعداد، کھلے ہوئے، سب کی شمولیت والے اور خوشحال ہند بحر الکاہل خطے کے مشترکہ وژن پر مبنی ہے ۔ دونوں جمہوری حکومتوں کا مشترک مفاد پورے خطے کے امن اور خوشحالی سے وابستہ ہے ۔
ریلوے کی وزارت
حیدرآباد- نئی دہلی تلنگانہ ایکسپریس نے ‘‘سنگارینی کلرس’’ سے آراستہ ہوکر حیدرآباد سے نئی دہلی کے لیے روانہ ہوئی
نئی دہلی، 21 دسمبر؍ جنوبی وسطی ریلوے کی اپنی نوعیت کا منفرد قدم حیدرآباد- نئی دہلی –حیدرآباد تلنگانہ ایکسپریس جو ریاست تلنگانہ کو قومی راجدھانی سے جوڑتی ہے، حکومت ہند کی کوئلہ پیدا کرنے والی اور ریلوے کی ایک اہم مال بردارخریدار سنگارینی کولیریز کمپنی لمیٹڈ  کے رنگوں سے آراستہ کیا گیا ہے۔ ایس سی آر کے سکندر آباد ڈویژن نے میسرز ایس سی سی ایل اور حیدرآباد-نئی دہلی تلنگانہ ایکسپریس کے ایک ریک کے ساتھ معاہدہ کیا ہے۔اور اسے ایس سی سی ایل نے ونائل سے آراستہ کیا ہے۔
جنوبی وسطی ریلوے اور ایس سی سی ایل کے اعلیٰ حکام اس موقع پر موجود تھے جب 20 دسمبر 2019 کو حیدرآباد ریلوے اسٹیشن سے ایس سی آر کی پہلی ونائل سے آراستہ ٹرین ، حیدرآباد- نئی دہلی تلنگانہ ایکسپریس روانہ ہوئی۔ایس سی آر کے جنرل منیجر جناب گجانند مالویہ نے کہا کہ یہ ایک نیا ایونیو ہے جس میں تشہیر کی زبردست صلاحیت ہے اور اس سے ادارے کی برانڈ ویلیو میں اضافہ ہوگا۔ انھوں نے سکندرآباد ڈویژن کے ریلوے حکام کو اس اختراعی قدم کے نفاذ کے لیے مبارکباد دی۔ انھوں نے سنگارینی کولریز کمپنی لمیٹڈ کو بھی اپنے برانڈ امیج کو فروغ دینے کی خاطر اس انوکھے اختراعی پلیٹ فارم کا استعمال کرنے کے لیے مبارک باد دی۔
یہ سرکاری محکموں/ سرکاری شعبہ کی اکائیوں کو تشہیر کے لیے کوچنگ ٹرین کے بیرونی حصے کی پیش کش کی ایک اختراعی اسکیم ہے۔ یہ انوکھا اور ممکنہ حد تک ونائل سے آراستہ ٹرین تشہیری ایونیو کے لیے ٹرینوں کی خوبصورتی میں اضافے کا باعث ہے۔ ونائل کی آراستگی ٹرین کی کھڑکیوں سے کوچ کے نچلے حصے تک کی جاتی ہے تاکہ بنیادی بصارت میں کوئی رکاوٹ نہ آئے۔ جدید اشتہاری ماڈل کی آمدنی پیدا کرنے کی صلاحیت مختلف خدشات جیسے ماحولیات، تحفظ، سلامتی، صفائی ستھرائی، آگ سے بچاؤ وغیرہ سے بھی کوئی سمجھوتہ نہیں کرتی ہے جیسا کہ ریلوے قوانین میں درج ہے۔
ہندوستانی ریلوے نے موبائل اثاثوں کے ذریعہ اشتہار سے متعلق ایک پالیسی کو عملی جامہ پہنایا ہے جو اس حقیقت پر مبنی ہے کہ بڑے پیمانے پر نقل وحمل کی خدمات فراہم کرنے والے اس سےمحظوظ ہوتے ہیں۔
۔ ۔ ۔ ۔ ۔ ۔ ۔ ۔

U. No. 5966
(Visitor Counter : 76
شہری ہوابازی کی وزارت
بڑے ہوائی اڈوں پر زیادہ آمد ورفت کے اوقات کے دوران بھیڑ بھاڑ کا جائزہ
شہری ہوابازی کے سکریٹری جناب راجیو بنسل نے بنگلورو اور ممبئی کے ہوائی اڈوں کے آپریٹروں کے ساتھ آج ایک میٹنگ کی جس میں حفاظت اور سلامتی کے ضابطہ کاروں، شہری ہوا بازی کے ڈائرکٹوریٹ جنرل کے ڈائرکٹرجنرل اور شہری ہوا بازی کی سکیورٹی کے بیورو کے ڈائرکٹر جنرل اور دیگر سینئر افسران نے شرکت کی۔ اور زیادہ آمد ورفت کے اوقات کے دوران بھیڑ بھاڑ سے نمٹنے کے لیے بنگلورو اور ممبئی ہوائی اڈوں پر کئے گئے اقدامات کا جائزلیا۔
حکومت کے علم میں یہ بات آئی تھی کہ کچھ بڑے ہوائی اڈوں کو کچھ مختلف مقامات پر بھیڑ بھاڑ اور طویل انتظارکا سامنا ہے۔ یہ پریشانی خاص موسموں میں سفر کرنے کی وجہ سے بہت سے ہوائی مسافروں کی تعداد میں اضافے کی وجہ سے پیدا ہوجاتی ہے۔ اس سلسلے میں ایک میٹنگ اس سے پہلے شہری ہوا بازی کے مرکزی وزیر جناب جیوترآدتیہ سندھیا نے 7 دسمبر 2022 کو منعقد کی تھی۔ جس میں انھوں نے بڑے ہوائی اڈوں کے آپریٹرز کو ہدایت دی تھی کہ وہ رکے ہوئے کاموں کی نشاندہی کریں اور مسافروں کی بڑھتی ہوئی مانگ کو پورا کرنے کے لیے صلاحیت میں اضافہ کریں۔
آج کی میٹنگ میں شہری ہوا بازی کے سکریٹری نے زور دے کر کہا کہ ہوائی اڈے کی کمپنیوں کو مسافروں کی تعداد سے مطابقت کے لیے درکار سہولیات فراہم کرنا ہوں گی جس سے ہوائی مسافروں کے لیے رکاوٹوں کے بغیر سفر کی سہولت فراہم ہوسکے۔
ہوائی اڈوں پر کام کرنے والی کمپنیوں کو مشورہ دیا گیا کہ وہ مختلف پہلوؤں پر روزانہ ریکارڈس پیش کریں۔ جس میں  داخلے کے دروازوں اور سکیورٹی لین پر یہ اطلاع سوشل میڈیا پر بھی فراہم کی جائے۔ ؛  یہ بھی معلومات فراہم کی جائے کہ سبھی ایئرلائنیں اپنے چیکنگ کاؤنٹر پر عملہ پوری طرح تعینات کر رہی ہیں؛  سیکیورٹی لین کی تعداد میں اضافے کے لیے اضافی ایکسرے مشینوں کی تنصیب؛  زیادہ آمد ورفت والے اوقات کے دوران پروازوں کے شیڈیول کو متوازن بنایا ،  متعلقہ معلومات مسافروں کو فراہم کی جائے۔
بڑے ہوائی اڈوں پر صورتحال پر مسلسل قریبی نظر اور صلاحیت میں اضافے کی وجہ سے صورتحال میں بہتری آئی ہے اور امید ہے کہ آنے والے دنوں میں مزید آسانی پیدا ہوجائے گی۔
شہری ہوابازی کی وزارت
2 واٹر ایروڈرومس اور 9 ہیلی پورٹس سمیت 479 آر سی ایس- اڈان راستے 74 ہوائی اڈوں کو جوڑ رہے ہیں
(- آر سی ایس – اڈان سے 123 لاکھ سے زیادہ مسافر مستفید ہوئے ہیں۔
-
شہری ہوا بازی کی وزارت میں وزیر مملکت جنرل  وی کے سنگھ  نے آج لوک سبھا میں ایک سوال کے تحریری جواب میں بتایا کہ علاقائی کنیکٹیویٹی اسکیم - اڈان اسکیم چلانے کے لئے ریجنل ایئر کنیکٹیویٹی فنڈ ٹرسٹ  سے منتخب ایئر لائن آپریٹرز کو رقم جاری کی گئی، 30 جون2023 تک وائبلٹی گیپ فنڈنگ  سے 2729.11 کروڑ روپے جاری کیے گئے ہیں ۔
اڈان کے تحت بولی کے چار راؤنڈ کی بنیاد پر، 479 فضائی راستے کام کر رہے ہیں، جو 74 ہوائی اڈوں کو جوڑ رہے ہیں، جن میں 2 واٹر ایروڈرومس اور 9 ہیلی پورٹس شامل ہیں۔ مذکورہ اسکیم سے 123 لاکھ سے زیادہ مسافر مستفید ہوئے ہیں۔
آئندہ پانچ سال میں شہری ہوا بازی کے شعبے میں کافی ترقی ہونے کا امکان ہے۔ ترقی کے کچھ شعبے درج ذیل ہیں:
- حکومت نے ملک میں 21 گرین فیلڈ ہوائی اڈوں کو فعال بنانے کا فیصلہ کیا ہے۔ اس میں سے 11 گرین فیلڈ ہوائی اڈے پہلے ہی کام کر رہے ہیں۔جبکہ چھ ہوائی اڈوں پر تعمیری کام جاری ہے۔
- صنعت کے اندازوں کے مطابق اگلے پانچ سال میں بھارت میں سالانہ 1000 پائلٹوں کی ضرورت پڑ سکتی ہے۔ ملک میں پائلٹوں کی دستیابی کو بڑھانے کے لیے ایئرپورٹس اتھارٹی آف انڈیا  نے فلائنگ ٹریننگ آرگنائزیشن پالیسی کو نرم بنایا ہے۔
- صنعت کے تخمینوں کے مطابق، بڑی گھریلو ایئر لائنز کااپنے بیڑوں میں 900 سے زیادہ اضافے کرنے کا امکان ہے۔
- حکومت نے اسکیم کی کرنسی کے دوران 1000 اڈان روٹس کو فعال کرنے اور اڈان پروازوں کے آپریشن کے لیے 2024 تک ملک میں 100 غیر استعمال شدہ اور زیر استعمال ہوائی اڈوں/ہیلی پورٹس/واٹر ایروڈومس کو بحال کرنے / تیار کرنے کا نشانہ طے کیا ہے ۔ اڈان ایک جاری مارکیٹ سے چلنے والی اسکیم ہے جہاں وقتاً فوقتاً بولی لگانے کے دور ہوتے ہیں تاکہ مزید ڈیسٹینیشنز یعنی منزلوں /اسٹیشنوں اور راستوں کا احاطہ کیا جا سکے۔ مخصوص راستوں پر مانگ کے ان کے جائزے کی بنیاد پر، دلچسپی رکھنے والی ایئر لائنز اڈان کے تحت بولی لگانے کے وقت اپنی تجاویز پیش کرتی ہیں۔ ایک ہوائی اڈہ جو اڈان کے عطا کردہ راستوں میں شامل ہے اور جس کی اڈان کے کاموں کے آغاز کے لیے اپ گریڈیشن/فروغ کی ضرورت ہے، 'غیر استعمال شدہ اور زیر استعمال ہوائی اڈوں کے احیاء کی اسکیم کے تحت تیار کیا گیا ہے۔
-
امور صارفین، خوراک اور عوامی تقسیم کی وزارت
خریف مارکیٹنگ سیزن 21۔2020 کے دوران ایم ایس پی کا نفاذ
نئی دہلی، 31 اکتوبر 2020، رواں خریف مارکیٹنگ سیزن  21۔2020 میں حکومت کے ذریعہ گزشتہ سیزن کی طرح اپنی موجودہ ایم ایس پی اسکیم کے مطابق کسانوں سے ایم ایس پر خریف 21۔2020 کی حصولیابی کا کام جاری ہے۔
|
|
پنجاب، ہریانہ، اترپردیش، اتراکھنڈ، تمل ناڈو، چنڈی گڑھ، جموں و کشمیر ، کیرلا اور گجرات کی حصولیابی ریاستوں اور مرکز کے زیر انتظام خطوں میں خریف 21۔2020 کے لئے دھان کی حصولیابی کا کام جاری ہے۔ اس سلسلے میں 30 اکتوبر 2020 تک 197.19 ایل ایم ٹی سے زیادہ دھان کی خریداری کی گئی جبکہ گزشتہ سال کی اس مدت میں 159.76 ایل ایم ٹی کی خریداری کی گئی تھی جس سے گزشتہ سال کے مقابلے میں 23.43 فیصد اضافے کا پتہ چلتا ہے۔ 197.19 ایل ایم ٹی کی مجموعی خریداری میں سے اکیلے پنجاب سے 136.47 ایل ایم ٹی کی خریداری کی گئی ہے جو کہ مجموعی حصولیابی کا 69.21 فیصد حصہ ہے۔
|
|
کے ایم ایس حصولیابی کے
37230.35 کروڑ ایم ایس پی مالیت والے ان کاموں سے تقریباً 16.62 لاکھ کسانوں کو فائدہ پہنچا ہے۔
اس کے علاوہ ریاستوں کی تجاویز کی بنیاد پر کے ایم ایس 2020 میں تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ ، راجستھان اور آندھرا پردیش ریاستوں سے پرائس سپورٹ اسکیم  کے تحت 45.10 ایل ایم ٹی دالوں اور تلہن کی حصولیابی کی منظوری دی گئی۔ اس کے علاوہ آندھرا پردیش، کرناٹک، تمل ناڈو اور کیرل کے لئے 1.23 ایل ایم ٹی ناریل  کی حصولیابی کے لئے منظوری دی گئی۔
حکومت نے 30 اکتوبر 2020 تک اپنی نوڈل ایجنسیوں کے ذریعہ 7966.63 ایم ٹی مونگ، اڑد، مونگ پھلی اور سویابین ، جس کی ایم ایس پی مالیت 45.51 کروڑ روپے ہے، کی حصولیابی کی ہے، جس سے تمل ناڈو، مہاراشٹر، گجرات اور ہریانہ کے 4811 کسانوں کو فائدہ ملا ہے۔ اسی طرح 5089ا یم ٹی ناریل  جس کی ایم ایس پی مالیت 52.40 کروڑ روپے ہے، کی خصولیابی کی ہے جس سے کرناٹک اور تمل ناڈو کے 3961 کسانوں کو فائدہ ملا ہے۔ ناریل اور اڑد کے معاملے میں اان کی پیداوار والی بیشتر ریاستوں میں شرحیں ایم ایس پی سے زیادہ چل رہی ہیں۔ متعلقہ ریاست/ مرکز کے زیر انتظام خطے کی حکومتیں خریف دالوں اور تلہن کے معاملے میں فصلوں کے آنے پر متعلقہ ریاستوں کے ذریعہ مقررہ تاریخ سے حصولیابی شروع کرنے کےلئے ضروری انتظامات کررہی ہیں۔
|
|
پنجاب، ہریانہ، راجستھان، مدھیہ پردیش اور تلنگان ریاستوں میں ایم ایس پی کے تحت کپاس کی حصولیابی کا کام بخوبی جاری ہے۔ 30 اکتوبر 2020 تک 176068 لاکھ روپے مالیت کی 603711 کاٹن گانٹھوں کی حصولیابی کی جاچکی ہے، جس سے 114376 کسانوں کو فائدہ ملے ہے۔
|
|
۔۔۔۔۔۔۔۔۔۔۔
م ن۔ ا گ۔ن ا۔
U-6870
(Visitor Counter : 65
وزارت دفاع
بحری بیڑے کی جدید کاری
نئی دہلی، 22/مارچ- 2021۔
بھارتی بحریہ ، کارروائیوں کے لئے ہمیشہ تیار رہتی ہے اور وہ مختلف اڈوں اور بندرگاہوں پر تیاری کی حالت میں تعینات اضافی فورسز کےتعاون سے کسی بھی مقابلے کے لئے تیار پلیٹ فارمز برقرار رکھتی ہے۔ بھارتی بحریہ، اپنے سمندری علاقے میں دشمنوں سے درپیش کسی بھی صورتحال سے نمٹنے کے لئے ہمیشہ تیار رہتی ہے۔ وہ بحری کارروائیوں کے تمام پہلوؤں کااحاطہ کرتے ہوئے مطلوبہ سازو سامان کے ساتھ ساتھ جنگ کی تیاری سے متعلق اعلی صورتحال کو یقینی بنانے کی غرض سے دیکھ بھال، تربیت ، کارروائیوں اور تعیناتی سے متعلق سلسلے پر مستعدی سے عمل کرتی ہے۔
بھارتی بحریہ کو دور حاضر کے تقاضوں سے ہم آہنگ کرنا ایک مسلسل جاری رہنے والا عمل ہے اور یہ طویل المدتی مربوط تناظر سے متعلق منصوبے کے عین مطابق کیاجاتا ہے ۔ جس کاوقتاً فوقتاً جائزہ لیا جاتا ہے۔
رکشا راجیہ منتری جناب شری پد نائک نے آج راجیہ سبھا میں ڈاکٹر سسمیت پاترا کے سوال کے تحریری جواب میں یہ جانکاری دی۔
اقلیتی امور کی وزارتت
‘‘ہنرہاٹ ’’ ماہرکاریگروں اوردستکاروں کے لئے ‘‘بااختیاربنانے کا ایکسچینج ’’ ثابت ہورہاہے
پچھلے تین سالوں میں ڈھائی لاکھ سے زیادہ روزگارکے مواقع فراہم کئے گئے :مختارعباس نقوی
نئی دہلی ،15 نومبر :اقلیتی امورکے مرکزی وزیر، جناب مختارعباس نقوی نے کہاہے کہ اقلیتی امورکی وزارت ماہر کاریگروں ، دستکاروں کو مارکیٹ کی ضرورت کے مطابق صلاحیت حاصل کرنے کے مقصد سے تربیت اور ان کی حوصلہ افزائی کے لئے اگلے پانچ برسوں میں ملک کی ہرریاست میں ‘‘ ہنرمراکز ’’ قائم کرنے کے لئے جنگی پیمانے پرکام کررہی ہے ۔ اقلیتی امورکی وزارت نے مودی حکومت ۔ 2کے پہلے 100دن کے اندر ملک کے مختلف حصوں میں ایک سو ‘‘ ہنرمراکز ’’ کی منظوری دی ہے ۔ انھوں نے کہاکہ ماہرکاریگروں اور دست کاروں اورپیشہ ورماہرین کو ان ‘‘ ہنرمراکز ’’ میں جدید ضروریات کے مطابق تربیت فراہم کی جائے گی ۔
جناب نقوی آج یہاں پرگتی میدان میں 39ویں بھارتی بین الاقوامی تجارتی میلے میں 14سے 27نومبر، 2019 تک اقلیتی امورکی وزارت کے ذریعہ منعقدہ ‘‘ ہنرہاٹ ’’ کا افتتاح کرنے کے بعد اظہارخیال کررہے تھے ۔ جناب نقوی نے کہاکہ یہ ہنرہاٹ ملک بھر کے روایتی ماہر کاریگروں اور دستکاروں کو فروغ دینے اوران کی ہمت افزائی کرنے کا مرکز بن گیاہے ۔ اس موقع پراقلتی امورکے وزیرمملکت جناب کرن رجیجو، اقلیتی امورکی وزارت کے سکریٹری ، جناب پرمود کمارداس اور وزارت کے دیگرسینیئرعہدیدارموجود تھے ۔
وزیرموصوف نے کہاکہ ملک کے مختلف علاقوں میں اقلیتی امورکی وزارت کے ذریعہ منعقد کئے جانے والے ہنر ہاٹ میں لاکھوں لوگ آتے ہیں اورجہاں ایک طرف دستکاروں اور کاریگروں کی ہمت افزائی ہوتی ہے وہیں دوسری جانب ان ہنرہاٹ میں ماہر دستکاروں اورکاریگروں کی بنائی گئی مصنوعات کے لئے کروڑوں روپے کا روبار ہورہاہے ۔
جناب نقوی نے مزید کہاکہ سال 20-2019میں منعقد کئے جانے والے تمام ہنرہاٹ ‘‘ ایک بھارت ، شریشٹھ بھارت ’’ کے موضوع پرمبنی ہوں گے ۔ انھوں نے کہاکہ اگلاہنرہاٹ ممبئی میں 20سے 31دسمبر ،2019کو منعقد کیاجائے گا۔
جناب نقوی نے کہاکہ ہنرہاٹ ماہرکاریگروں اور دستکاروں کے لئے ‘‘ بااختیاربنانے کے ایکسچینج ’’ ثابت ہورہے ہیں ۔ انھوں نے مزیدکہاکہ پچھلے تین برسوں میں 2لاکھ 50ہزارزیادہ ماہرکاریگروں ،دستکاروں اور ماہرباورچیوں کو روزگارکے مواقع فراہم کئے گئے ہیں ۔ ان میں بڑی تعداد میں خواتین دستکارشامل ہیں ۔ جناب نقوی نے کہاکہ مودی حکومت اگلے پانچ برسوں میں لاکھوں کاریگروں ، دستکاروں اور روایتی باورچیوں کو ہنر ہاٹ کے ذریعہ روزگارکے مواقع فراہم کرے گی ۔
پرگتی میدان کے اس ہنر ہاٹ میں اپنی ہینڈلوم اوردیگر دستکاری کی نمائش کررہی ہیں جن میں آندھراپردیش ، اترپردیش ، جموں وکشمیر ، جھارکھنڈ ، مغربی بنگال ، بہار اور دوسری ریاستوں کی باٹک ، باغ پرنٹ ، بندھیج ، ب رمیڑ، بانس اور کین کی مصنوعات قالین ، چندیری ، چکن کاری ، پیتل اورتانبے کی اشیاء ، ڈھکائی ریشم ،سنہری گھاس ، ہینڈلوم اور گھروں کی فرنشنگ کی اشیأ کی نمائش کی جارہی ہے ۔ یہ اشیأ پہلی مرتبہ ہنرہاٹ میں پیش کی گئی ہیں ۔ ان کے علاوہ ماہردستکاروں اور ان سے تعلق رکھنے والے تقریبا ایک سوافراد کو روزگارکے مواقع حاصل ہورہے ہیں ۔ یہ ہنر ہاٹ پرگتی میدان کے ہال نمبر ۔ 7سی میں لگایاگیاہے ۔ جس میں تقریبا سبھی ریاستوں کے خواتین سمیت ماہرکاریگراوردستکارشرکت کررہے ہیں ۔
آنے والے دنوں میں اس طرح کے ہنرہاٹ گوروگرام ، بینگلورو ، چنئی ، کولکاتہ ، لکھنؤ ، احمدآباد ، دہرہ دون ، پٹنہ ، اندور ، بھوپال ، ناگپور، رائے پور ، حیدرآباد ، پڈوچیری ، چنڈی گڑھ ، امرتسر ، جموں ، شملہ ، گوا، کوچی ، گواہاٹی ، رانچی ، بھوبنیشور، اجمیر اوردیگرمقامات پرمنعقد کئے جائیں گے ۔
وزارت دفاع
آرمی کمانڈرز کانفرنس 7 سے 11 نومبر تک نئی دلی میں ہوگی
آرمی کمانڈرز کانفرنس  سال میں دو مرتبہ ہونے والی اعلیٰ ترین سطح کی میٹنگ ہے، جو تصوراتی سطح کے تبادلۂ خیال اور اس کے نتیجے میں ہندوستانی فوج کے لئے اہم پالیسیاں وضع کرنے کا ایک ادارہ جاتی پلیٹ فارم ہے۔ سال 2022 کے لئے دوسری اے سی سی 7 سے 11 نومبر تک نئی دلی میں ہوگی۔ اس کانفرنس میں ہندوستانی فوج کے اعلیٰ افسران بشمول سی او اے ایس، وی سی او اے ایس، تمام فوجی کمانڈر اور دیگر اعلیٰ افسران شرکت کرتے ہیں۔ یہ ہندوستانی فوج کی اعلیٰ قیادت کے لئے ایک باقاعدہ پلیٹ فارم بھی ہے، جہاں وہ فوجی امور کے محکمے اور دفاع کے محکمے کے اعلیٰ افسران سے بات چیت کرتے ہیں۔
کانفرنس کے دوران ہندوستانی فوج کی اعلیٰ قیادت موجودہ اور ابھرتے ہوئے سکیورٹی اور انتظامی پہلوؤں پر سرگرم تبادلۂ خیال کرے گی اور ہندوستانی فوج کے لئے مستقبل کا لائحہ عمل تیار کرے گی۔ مذاکرات کے دوران مستقبل کے لئے تیار فوج کے لئے اصلاحی اقدامات، آتم نربھرتا کو فروغ دینے کے لئے، جدید کاری کے اقدامات، ہندوستانی فوج کی کارروائیوں سے متعلق مستعدی کو بڑھانے، انسانی وسائل کے بندوبست کی نئی پالیسیوں پر عمل درآمد اور جدید فوجی تربیت جیسے معاملات کا احاطہ کیا جائے گا۔ فوجی کمانڈروں کی جانب سے پیش کردہ مختلف معاملات پر پرنسپل اسٹاف آفیسرز گہرائی سے تبادلۂ خیال کریں گے۔
کانفرنس کے دوران دیگر سرگرمیوں میں عصری ہندوستان - چین تعلقات پر ماہرین کی بات چیت اور ‘‘ نیشنل سکیورٹی کے لئے تکنیکی چیلنج’’ موضوع پر بھی مذاکرات ہوں گے۔
کانفرنس میں وزیر دفاع جناب راج ناتھ سنگھ 10 ؍ نومبر 2022 کو فوجی کمانڈروں سے خطاب کریں گے اور ان کے ساتھ بات چیت کریں گے۔ چیف آ ف ڈیفنس اسٹاف اور ہندوستانی فضائیہ اور بحریہ کے سربراہان بھی تینوں افواج کے تال میل پر ہندوستانی فوج کی اعلیٰ قیادت سے خطاب کریں گے۔
کانکنی کی وزارت
ریت کان کنی کا فریم ورک
کوئلہ، کانوں اور پارلیمانی امور کے وزیر جناب پرہلاد جوشی نے آج راجیہ سبھا میں ایک تحریری جواب میں بتایا کہ کانکنی اور معدنیات  ایکٹ، 1957  کے سیکشن 3 کے تحت ریت ایک معمولی معدنیات ہے۔ ایم ایم ڈی آر ایکٹ کا سیکشن 15 ریاستی حکومتوں کو یہ اختیار دیتا ہے کہ وہ کانوں کی کھدائی کو لیز پر لینے ، کان کنی کو لیز پرلینے یا معمولی معدنیات کے سلسلے میں دیگر معدنی رعایتوں اور اس سے منسلک مقاصد کے لیے قواعد و ضوابط بنانے کے تعلق سے اصول بنائے۔ لہذا معمولی معدنیات کا ضابطہ ریاستی حکومتوں کے قانون سازی اور انتظامی ڈومین کے تحت آتا ہے۔
مزیدیہ کہ ایم ایم ڈی آر ایکٹ کا سیکشن 23 سی ریاستی حکومتوں کو یہ اختیار دیتا ہے کہ وہ معدنیات کی غیر قانونی کان کنی، نقل و حمل اور ذخیرہ اندوزی کو روکنے اور اس سے منسلک مقاصد کے لیے اصول بنائے۔ لہذا، غیر قانونی کان کنی کے روک تھام کی ذمہ داری ریاستی حکومتوں کے قانون سازی اور انتظامی دائرہ کار میں آتا ہے۔
تاہم، کانوں کی وزارت نے ریاستوں کے کان کنی کے محکموں کے ساتھ مشاورت سے ایک ‘ریت کی کان کنی کا فریم ورک’ تیار کیا ہے جس میں ریت کی کان کنی میں پائیداری، دستیابی، سستی اور شفافیت کے مقاصد کے ساتھ ریاستوں کے درمیان بہترین طریقوں کو شامل کیا گیا ہے۔ ‘ریت کی کان کنی کا فریم ورک’ تمام ریاستی حکومتوں کو ضروری کارروائی کے لیے بھیج دیا گیا ہے۔ اس کے علاوہ ماحولیات، جنگلات اور ماحولیاتی تبدیلی کی وزارت نے پائیدار ریت کی کان کنی کے بندوبست کے رہنما خطوط، 2016 جاری کیے ہیں،جس ریت کی کان کنی کے ضابطے سے متعلق مسائل کو حل کرنا شامل ہیں۔
بجلی کی وزارت
این ٹی پی سی رنیوایبل انرجی لمیٹڈ نے اپنے گرین امونیا پلانٹ کے لیے 1300 میگا واٹ کی چوبیسوں گھنٹے آر ای بجلی کی فراہمی کے لیے گرینکو زیرو سی پرائیویٹ لمیٹڈ کے ساتھ ٹرم شیٹ پر دستخط کیے
دونوں کمپنیوں کے درمیان یہ معاہدہ صنعتی کلائنٹ کے لیے چوبیسوں گھنٹے قابل تجدید توانائی کی فراہمی کی فراہمی کے لیے دنیا کے واحد سب سے بڑے معاہدے میں سے ایک ہے
این ٹی پی سی رنیوایبل انرجی لمیٹڈ، جو کہ این ٹی پی سی گرین انرجی لمیٹڈ کی مکمل ملکیت والی ذیلی کمپنی ہے، نے ہندوستان کے کاکیناڈا میں گرینکو کے آئندہ گرین امونیا پلانٹ کو بجلی دینے کے لیے چوبیسوں گھنٹے 1300 میگا واٹ آر ای بجلی کی سپلائی کی خاطر گرینکو زیرو سی پرائیویٹ لمیٹڈ  کے ساتھ ٹرم شیٹ پر دستخط کیے ہیں۔ دونوں کمپنیوں کے درمیان معاہدہ صنعتی کلائنٹ کے لیے چوبیسوں گھنٹے قابل تجدید توانائی کی فراہمی کے لیے دنیا کے واحد سب سے بڑے معاہدے میں سے ایک ہے۔
ٹرم شیٹ پر جناب راجیو گپتا، چیف جنرل منیجر، این ٹی پی سی رنیوایبل انرجی لمیٹڈ اور جناب مہیش کولی، بانی اور جوائنٹ ایم ڈی، گرینکو گروپ نے کل نئی دہلی میں این ٹی پی سی کے دفتر میں دستخط کیے۔ اس موقع پر موہت بھارگو، سی ای او ، گرینکو کے بانی اور ایم ڈی جناب انل چلمل سیٹی اور این ٹی پی سی آر ای ایل کے دیگر سینئر افسران بھی موجود تھے۔
بجلی کی وزارت
ضلع میں چھوٹے اور بہت چھوٹے ہائیڈرو پروجیکٹوں کی ترقی کا جائزہ لیا
نئی دہلی04،دسمبر 2020
بھارت سرکار کے بجلی کے سکریٹری جناب سنجیونندن ساہی نے 3دسمبر 2020 کو اروناچل پردیش کے چانگ لانگ ضلع کا دورہ کیا۔ ان کے دورے کے دوران ہائیڈرو کے جوائنٹ سکریٹری جناب تنمے کمار، این ایچ پی سی کے سی ایم ڈی جناب اے کے سنگھ اور پی جی سی آئی ایل کے سی ایم ڈی جناب کے سری کانت بھی ساتھ تھے۔
چانگ لانگ ہیلی پیڈ پہنچنے پر اروناچل پردیش قانون ساز اسمبلی کے ڈپٹی اسپیکر ٹی مام پونگٹے اور چھانگ لینگ  کے اسمبلی ممبر جناب فوسوم کھم ہم کے ساتھ ڈپٹی کمشنر  چھانگ لینگ ضلع کے سپرنٹنڈنٹ پولیس اور این ایچ پی سی اور پی جی سی آئی ایل کے سینئر افسران نے بجلی کے سکریٹری کا شاندار خیر مقدم کیا۔
چانگ لانگ کے سرکٹ ہاؤس میں مقامی لوگوں نے بجلی کے سکریٹری کا روایتی انداز میں اور پرجوش طریقے سے خیر مقدم کیا۔ قابل ذکر ہے کہ دورے پر آئے بجلی کے سکریٹری  کے سال 1991 سے 1994 کے دوران ڈپٹی کمشنر کی حیثیت سے چانگ لانگ کے عوام کی خدمت کی تھی۔ مقامی لوگوں نے سنجیو نند ساہی کی مدت کے دوران چانگ لانگ میں کیے گئے زبردست ترقیاتی کاموں کو بھی یاد کیا۔
بجلی کے سکریٹری نے چانگ لانگ ضلع کے چھوٹے اور بہت چھوٹے ہائیڈرو پروجیکٹوں کی ترقی پر ایک جائزہ میٹنگ بھی کی۔ میٹنگ کی صدارت چانگ لانگ  کے ایم ایل اے جناب فوسوم کھم ہم نے کی جہاں اروناچل پردیش ریاستی ہائیڈرو پاور محکمہ نے ضلع میں چھوٹے اور بہت چھوٹے پروجیکٹوں سے جڑے مختلف امور کے بارے میں تفصیل سے جانکاری دی۔ پی جی سی آئی ایل کے ذریعے ٹرانسمیشن لائنوں کی تعمیر سے متعلق امور پر بھی گفتگو کی گئی اور توانائی سکریٹری نے وزارت کے ذریعے تمام ضروری مدد اور حمایت کا یقین دلایا۔
.............................................................
م ن، ح ا، ع ر
04-12-2020
U-7826
(Visitor Counter : 127